
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 843 


8 Οκτωβρίου 1997 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης στη θέση «Αποκοφτό» 
της περιοχής Χρυσοπηγής, Κοινότητας Απολλωνίας 
νήσου Σίφνου Ν. Κυκλάδων . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων τριών (3) κτιρίων που 
βρίσκονται εντός του ρυμοτομικού σχεδίου Αθηνών 
και καθορισμός ειδικών όρων και περιορισμών δόμη¬ 


σης αυτών . 2 

Χαρακτηρισμός ως διατηρητέων δύο (2) κτιρίων που 
βρίσκονται εντός του ρυμοτομικού σχεδίου του Δή¬ 
μου Πατρέων (Ν. Αχαιός) και καθορισμός ειδικών 
όρων και περιορισμών δόμησης αυτών . 3 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 3554 (1) 

Κήρυξη αναδασωτέας έκτασης στη θέση «Αποκοφτό» της; 
περιοχής Χρυσοπηγής, Κοινότητας Απολλωνίας νήσου 
Σίφνου Ν. Κυκλάδων. 

Ο Γ. Γ. ΠΕΡΙΦ/ΡΕΙΑΣ ΝΟΤΙΟΥ ΑΓΑΙΟΥ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκε- 
ντρώσεως όπως τροποποιήθηκε με τις διατάξεις του Ν.Δ. 
532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «Περί προστασίας των 


Δασών και Δασικών εν γένει εκτάσεων της Χώρας» και ει¬ 
δικότερα: 

α) του άρθρου 41 παρ. 1. 

β) του άρθρου 38 παρ. 1. 

4. Τις σχετικές με το θέμα αποφάσεις του Υπουργείου 
Γ εωργίας: 

α) 160417/1180/8.7.80. 

β) 182447/3049/24.9.80. 

5. Το άρθρο 120 του Ν. 1892/90. 

6. Τη σχετική εισήγηση της Δ/νσης Δασών Ν. Κυκλάδων 
για κήρυξη της παραπάνω έκτασης ως αναδασωτέας 
επειδή η έκταση χρειάζεται προστασία ώστε να αποφευ¬ 
χθεί η διάβρωση και η απόπλυση του εδάφους και να υπο- 
βοηθηθεί η φυσική αναγέννηση ώστε να επαναδημιουρ- 
γηθεί η δασική βλάστηση. (Σχετ. παρ. πρ. 420/19.8.97 
αναφορά του Δασονομείου Μήλου και η από 18.8.1997 
έκθεση αυτοψίας), αποφασίζουμε: 

Κηρύσσουμε αναδασωτέα με σκοπό τη φυσική αναγέν¬ 
νηση και την προστασία της Δημόσιας Δασικής έκτασης 
που καταστράφηκε από πυρκαγιά εμβαδού 16.650,00 
τ.μ. που βρίσκεται στη θέση «Αποκοφτό», κοινότητας 
Απολλωνίας της νήσου Σίφνου του Ν. Κυκλάδων και τα 
όρια αυτής προσδιορίζονται στο τοπογραφικό διάγραμμα 
που αποτελεί αναπόσπαστο μέρος της απόφασης αυτής 
και είναι: 

Ανατολικά: Χέρσος αγρός - Ξηρολιθιά. 

Δυτικά: Χέρσος αγρός - Ξηρολιθιά. 

Βόρεια: Δημόσια Δασική έκταση ιδίας μορφής. 

Νότια: Δημόσια Δασική έκταση ιδίας μορφής. 

Η απόφαση αυτή συνοδεύεται από τοπογραφικό διά¬ 
γραμμα το οποίο αποτελεί αναπόσπαστο μέρος της. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Ερμούπολη, 12 Σεπτεμβρίυ 1997 

Ο Γ ενικός Γ ραμματέας 
Περιφέρειας Νοτίου Αιγαίου 
Δ. ΚΑΛΟΥΦΙΩΤΗΣ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 27605/5725 (2) 

Χαρακτηρισμός ως διατηρητέων τριών (3) κτιρίων που βρί¬ 
σκονται εντός του ρυμοτομικού σχεδίου Αθηνών και 
καθορισμός ειδικών όρων και περιορισμών δόμησης 
αυτών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/85 Γενικός Οικοδομικός Κανονισμός (Α' 210), όπως 
τροποποιήθηκαν με το άρθρο 1 (παρ. 1 και 2) του Ν. 1772/ 
1988 Τροποποίηση διατάξεων του Ν. 1577/85 «ΓΟΚ» και 
άλλες διατάξεις (Α’ 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), όπως 
αυτό προστέθηκε με το άρθρο 27 του Ν. 2081/1992 (Α' 
154) και αντικαταστάθηκε με την παρ. 2α του άρθρου 1 
του Ν. 2469/1997 (Α' 38). 

3. Η υπ' αριθμ. 103326/1281/5.12.1996 απόφαση 
«Μεταβίβαση αρμοδιοτήτων του Υπουργού και Υφυπουρ¬ 
γού Περιβάλλοντος Χωροταξίας και Δημοσίων Έργων στο 
Γ ενικό Γ ραμματέα και στους Προϊσταμένους των Γ ενικών 
Δ/νσεων και Τμημάτων του Υπουργείου Περιβάλλοντος 
Χωροταξίας και Δημοσίων Έργων πλην Γενικής Γραμμα¬ 
τείας Δημοσίων Έργων» (1126Β/16.12.96). 

4. Τις διατάξεις της παρ. Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 20.3.1997 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το υπ’ αριθμ. 8236/2367/20.3.97 έγγραφο της Δ/ 
νσης Πολεοδομικού Σχεδιασμού - Τμήμα Παραδοσιακών 
Οικισμών προς το Δήμο Αθηναίων και το γεγονός ότι πέ¬ 
ρασε άπρακτη η προθεσμία του άρθρου 4 (παρ. 2) του Ν. 
1577/1995 (Α' 210) λοπως τροποποιήθηκε με την παρ. 2 
του άρθρου 1 του Ν. 1772/1988 (Α' 91) χωρίς να περιέλ¬ 
θουν τυχόν αντιρρήσεις των ενδιαφερομένων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 


τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζονται ως διαστηρητέα τρία (3) κτίρια που 
βρίσκονται εντός του ρυμοτομικού σχεδίου Αθηνών, πε¬ 
ριοχή Κυψέλη, επί της οδού Ιθάκης 27, 29 και 31 όπως 
φαίνονται με μαύρη διαγράμμιση στο σχετικό πρωτότυπο 
διάγραμμα σε κλίμακα 1:1000 που θεωρήθηκε από τον 
Πρόϊστάμενο της Δ/νσης Τοπογραφικών Εφαρμογών με 
την 27605/1997 πράξη του και που αντίτυπό του σε φω¬ 
τοσμίκρυνση δημοσιεύεται με την παρούσα απόφαση. 

2. Διατηρητέα χαρακτηρίζονται τα αρχικά κτίρια όπως 
και οι εναρμονιζόμενες με αυτά μεταγενέστερες προσθή¬ 
κες, όχι όμως και τα στοιχεία που τα αλλοιώνουν. Ο καθο¬ 
ρισμός των στοιχείων που αλλοιώνουν τα κτίρια πραγματο¬ 
ποιείται από την Επιτροπή Πολεοδομικού και Αρχιτεκτονι¬ 
κού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια, απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων 
τους. 

4. Αίτηση για προσθήκη στα διατηρητέα κτίρια, αποτε- 
λείται από την Πολεοδομική Υπηρεσία στην αρμόδια Υπη¬ 
ρεσία του Υπουργείου Περιβάλλοντος, Χωροταξίας και 
Δημοσίων Έργων, με γνώμη της Επιτρπής Πολεοδομικού 
και Αρχιτεκτονικού Ελέγχου (ΕΠΑΕ), για ειδική ρύθμιση 
σύμφωνα με τις διατάξεις του άρθρου 4 παρ. 2 του Ν. 
1577/85 «Περί ΓΟΚ», (Α' 210) εφόσον δεν παραβλάπο- 
νται τα διατηρητέα κτίρια. 

5. Δεν επιτρέπεται η τοποθέτηση φωτεινών επιγραφών 
και διαφημίσεων στα χαρακτηριζόμενα ως διατηρητέα κτί¬ 
ρια. Επιτρέπεται μόνο η τοποθέτηση επιγραφών, περιορι¬ 
σμένων διαστάσεων που πληροφορούν για τυχόν χρήση 
των χώρων των κτιρίων. 

6. Για οποιαδήποτε επέμβαση στο εξωτερικό και 
εσωτερικό των κτιρίων, καθώς και για την τοποθέτηση 
επιγραφών απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 16 Σεπτεμβρίου 1997 

Με εντολή Υπουργού 
Ο Γ ενικός Γ ραμματέας 
ΔΗΜ. ΣΑΡΑΦΟΓΛΟΥ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 27615/5735 ( 3 ) 

Χαρακτηρισμός ως διατηρητέων δύο (2) κτιρίων που βρί¬ 
σκονται εντός του ρυμοτομικού σχεδίου του Δήμου Πα- 
τρέων (Ν. Αχαΐας) και καθορισμός ειδικών όρων και πε¬ 
ριορισμών δόμησης αυτών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 

1577/85 Γενικός Οικοδομικός Κανονισμός {Α' 210), όπως 
τροποποιήθηκαν με το άρθρο 1 (παρ. 1 και 2) του Ν. 1772/ 
1988 Τροποποίηση διατάξεων του Ν. 1577/85 «ΓΟΚ» και 
άλλες διατάξεις (Α' 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), όπως 
αυτό προστέθηκε με το άρθρο 27 του Ν. 2081/1992 (Α 
154). 

3. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων». 

4. Την υπ’ αριθμ. 103326/1281/5.12.1996 απόφαση 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων «Μεταβίβαση αρμοδιοτή¬ 
των του Υπουργού και Υφυπουργού Περιβάλλοντος, Χω¬ 
ροταξίας και Δημοσίων Έργων στο Γενικό Γραμματέα και 
στους Προϊσταμένους των Γ ενικών Δ/νσεων, Δ/νσεων και 
Τμημάτων του Υπουργείου Περιβάλλοντος Χωροταξίας 
και Δημοσίων Έργων πλην Γενικής Γραμματείας Δημο¬ 
σίων Έργων» (1126Β/16.12.96). 

5. Τα υπ' αριθμ. 10/13.3.1996 και 35/25.9.1996 πρα¬ 
κτικά της Α/βάθυμιας Επιτροπής Πολεοδομικού και Αρχι¬ 
τεκτονικού Ελέγχου (ΕΠΑΕ). 

6. Την από 3.12.96 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

7. Το υπ' αριθμ. 91999/9365/96/3.12.96 έγγραφο της 
Δ/νσης Πολεοδομικού Σχεδιασμού - Τμήμα Παραδοσια¬ 
κών Οικισμών προς το Δήμο Πατρέων και το γεγονός ότι 
πέρασε άπρακτη η προθεσμία του άρθρου 4 (παρ. 2) του 
Ν 1577/1985 (Α' 210) λοπως τροποποιήθηκε με την παρ. 
2 του άρθρου 1 του Ν. 1772/1988 (Α'91) χωρίς να περιέλ¬ 
θουν στην υπηρεσία τυχόν αντιρρήσεις των ενδιαφερομέ¬ 
νων. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζονται ως διαστηρητέα τρία (3) κτίρια που 
βρίσκονται εντός του ρυμοτομικού σχεδίου Πατρών (Ν. 
Αχαΐας) επί των οδών Γερμανού 98 και Αστιγγος 56 και 
Μητροπολίτου Δέρκων φερόμενα ως ιδιοκτησία Γερ. Πο- 
ταμιάνου και Φωτεινής Τσούνη, αντίστοιχα, όπως φαίνο¬ 


νται στα σχετικά πρωτότυπα τοπογραφικά διαγράμματα με 
μαύρη σκιαγράφιση σε κλίμακα 1:2000, 1:200 που θεω¬ 
ρήθηκαν από τον Προϊστάμενο της Δ/νσης Τοπογραφικών 
Εφαρμογών με την 27615/1997 πράξη του και που αντί¬ 
τυπό του σε φωτοσμίκρυνση δημοσιεύεται με την πα¬ 
ρούσα απόφαση. 

2. Διατηρητέο χαρακτηρίζεται το αρχικό κτίριο όπως και 
οι εναρμονιζόμενες με αυτό μεταγενέστερες προσθήκες, 
όχι όμως και τα κάθε είδους υπάρχοντα προκτίσματα που 
αλλοιώνουν το αρχικό κτίριο Ο καθορισμός των προκτι- 
σμάτων και οι επεμβάσεις που πρέπει να γίνουν σε αυτά, 
καθορίζονται από την Επιτροπή Πολεοδομικού και Αρχιτε¬ 
κτονικού Ελέγχου (ΕΠΑΕ). 

3. Στα χαρακτηριζόμενα διατηρητέα κτίρια απαγορεύε¬ 
ται κάθε αφαίρεση, αλλοίωση ή καταστροφή των επί μέ¬ 
ρους αρχιτεκτονικών ή διακοσμητικών στοιχείων τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση των διατηρητέων κτιρίων εφόσον δεν αλλοιώνεται ο 
γενικός αρχιτεκτονικός χαρακτήρας των κτιρίων και δεν 
θίγονται τα διατηρητέα στοιχεία τους. 

5. Αιτήσεις για ανέγερση νέων κτιρίων στα οικόπεδα ή 
προσθήκες στα διατηρητέα κτίρια, αποστέλλονταιαπότην 
Πολεοδομική Υπηρεσία στο Τμήμα παραδοσιακών οικι¬ 
σμών του Υπουργείου Περιβάλλοντος, Χωροταξίας και 
Δημοσίων Έργων, με γνώμη της παρ. 2 του άρθρου 4 του 
Ν. 1577/85 «ΓΟΚ» εφόσον δεν παραβλάπτεται το διατη¬ 
ρητέο κτίριο και ο χώρος που τα περιβάλλει. 

6. α. Δεν επιτρέπεται η τοποθέτηση φωτεινών επιγρα¬ 
φών ή διαφημίσεων στα χαρακτηριζόμενα ως διατηρητέα 
κτίρια. Επιτρέπονται μόνο οι περιορισμένων διαστάσεων 
επιγραφές που πληροφορούν για τυχόν χρήση των χώρων 
των κτιρίων. 

β) Κατ’ εξαίρεση επιτρέπεται η τοποθέτηση φωτεινών 
επιγραφών στο ισόγειο καταστημάτων που αναφέρονται 
αποκλειστικά στο όνομα και στο αντικείμενο των εργασιών 
τους. Οι φωτεινές επιγραφές στα ισόγεια των καταστημά¬ 
των πρέπει να έχουν χρώμα λευκό ή κίτρινο, σταθερό και 
συνεχές και αποτελούνται από μεμονωμένα στοιχεία, 
γράμματα, αριθμούς, έστω και αν τοποθετούνται στις προ¬ 
θήκες. 

7. Για οποιαδήποτε επέμβαση στο εξωτερικό και εσω¬ 
τερικό των διατηρητέων κτιρίων και στο χώρο που τα περι¬ 
βάλλει καθώς και για την τοποθέτηση επιγραφών, απαιτεί¬ 
ται η έγκριση της (ΕΠΑΕ). 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 16 Σεπτεμβρίου 1997 

Με εντολή Υπουργού 
Ο Γενικός Γραμματέας 
ΔΗΜ. ΣΑΡΑΦΟΓΛΟΥ 

